SIMFONIČNI ORKESTER RTV SLOVENIJA
2025-05-21 19:30 - 21:30 (Europe/Paris) | Maribor center / Dvorana Union
5. koncert Orkestrskega cikla 2024/2025
Ob zaključku koncertne sezone se bomo poklonili Simfoničnemu orkestru RTV Slovenija, ki je zgodovino in razvoj slovenske klasične in sodobne glasbe zaznamoval kot malokdo. Pred več kot sedemdesetimi leti je orkester pod vodstvom vidnih slovenskih in tujih dirigentov svoje delovanje zastavil izjemno ambiciozno, o čemer še danes priča niz posnetkov tako del svetovnega klasičnega repertoarja kot tudi pisane palete slovenske glasbe.
Tudi zunaj Slovenije velja orkester za kakovostno in fleksibilno izvajalsko telo ter enakovrednega umetniškega partnerja bleščečih svetovnih glasbenih osebnosti.

Povezava do originalnega članka

Jagode čokolada in penina
2025-05-21 19:00 - 22:00 | Okolica / Fontana vin – Vodole, Vodole 2, 2229 Malečnik
Pomlad je tudi čas, ko uživamo v prvih darovih narave. Jagode so eden takšnih sadežev, ki jih ne smemo zamuditi. V kolikor dodamo še čokolado in penino, pa dobimo zmagovalno kombinacijo.
Tokrat vas čaka nepozaben večer poln sadnih in čokoladnih okusov, ki se bodo prepletali z vrhunskimi peninami lokalnih vinarjev.Za vsak okus bomo našli nekaj posebnega – več različnih vrst penin bo poskrbelo za popolno doživetje.
Posebna gostja večera: Izjemna čokoladnica, ki bo predstavila raznolike vrste kakava, čokolade in unikatne tehnike ustvarjanja okusov, ki se popolnoma podajo k jagodam in drugim vrstam sadja.
Večer bo namenjen okušanju, druženju in pozibavanju v živahnih ritmih glasbe, ki nas bo počasi vpeljala v poletne dni.
Število mest je omejeno, zato pohitite s prijavo!Ne zamudite popolnega vinsko-čokoladnega večera na terasi s čudovitim razgledom!

Povezava do originalnega članka

Wedekindova otroška tragedija o odraščanju
2025-05-21 13:00 - 15:00 | Maribor center / Dvorana generala Maistra
Najbolj pa mi je čudno to, da bi se hotel prav s tabo pogovarjat o tem, kako je, ko te ni več…
Wedekindova otroška tragedija o odraščanju se prelije v tukajšnjost-zdajšnjost, zazira se v vprašljive pogoje za zdravo rast in oblikovanje osebnih vrednot, negotovo umeščanje v skupnost, dezorientirano svobodno ljubezensko življenje, bizarne medgeneracijske odnose in stiske, ki neumorno spodnašajo krhek smisel.
Avtorski projekt v dveh dejanjih se razraste iz rojstnodnevne zabave, dogodki prehitevajo misli, dejanja se opotekajo med osamljenostjo, odtujenostjo in strahom. Otroška brezskrbnost je bled spomin, pritiski odločno postavljenih, pogosto nerealnih pričakovanj odraslih visijo nad mladimi glavami kot giljotina, ki se bo vsak hip sprožila.
6 razlogov za obisk

»Naši problemi. Nam veliki, vam banalni. So pa naši.« – Ana
»Prepričajte se, da mladi nismo zafurana generacija.« – Leja
»Za trenutek odložite telefon in dejansko POSLUŠAJTE osebo, saj ji s tem lahko rešite življenje.« – Matic
»Rimljani be like.« – Svit
»Zaradi soundtracka!« – Urban

stARTboks
Platforma v SLG Celje je namenjena dijakom. Zajema raznovrstne oblike vključevanja v gledališče: gledališki studio, oglede predstav in pomenke o njih, pisanje o gledališču in za gledališče ter druge podporne dejavnosti. Zasnovana je kot celovita vadnica empatičnega doživljanja, občutljivosti, čudenja, radovednosti, ustvarjanja in doživljanja lepega, odpornosti proti konformizmu in brezbrižnosti, razkrivanja globlje resnice, uporabe metafore, šiljenja umetniške imaginacije in aktivne participacije posameznika v (gledališki) skupnosti.
Ogled predstave je brezplačen.
Predstava je primerna za mladostnike od 14 leta dalje.
Potrebne so rezervacije na e-naslov misel.vugrinec@nd-mb.si

Povezava do originalnega članka

Kako so nekoč živeli Mariborčani in Mariborčanke
2025-05-21 11:00 - 13:00 | Maribor center / Muzej NO
Kulturni dnevnik 2024/2025
Muzej narodne osvoboditve Maribor mladim omogoča spoznavanje ustanove in določenega obdobja zgodovine preko vodenega ogleda aktualne razstave kako so nekoč živeli Mariborčani in Mariborčanke, kjer se vrnejo v čas naših prababic in pradedkov. Ugotavljajo, kako so živeli in spoznajo meščansko življenje, različne muzejske predmete, predvsem pa igre in preproste igrače iz tistih časov.
Sledijo delavnice s tematiko Punčke iz cunj, povezane z vsebino razstave.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

Risanje zvoka in DJ delavnica
2025-05-21 11:00 - 13:00 | Maribor center / Kulturni inkubator
Kulturni dnevnik 2024/2025
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Webinar – Več kot le obnovljivi viri energije: Družbeni učinek souporabe energije
2025-05-21 00:00 | Splet
21. maj 2025
Splet
Združenje EPEKA, so.p., bo sodelovalo na webinarju – Več kot le obnovljivi viri energije: Družbeni učinek souporabe energije.
Na tem spletnem seminarju bo predstavljeno, kako lokalne oblasti v Valencii (Španija) in Rožnovu pod Radhoštěm (Češka) spreminjajo projekte obnovljivih virov energije v orodja za socialno pravičnost in boj proti energetski revščini. Poleg tehničnih inovacij oba pilotna projekta kažeta, da se boj proti energetski revščini začne z zaupanjem: v institucije, lokalne akterje in med državljani.
Raziskali bodo konkretne ukrepe v zvezi s kolektivno porabo energije v kondominiju in s souporabo energije iz obnovljivih virov, proizvedene na cimeriji. Vse to daleč presega nameščanje sončnih kolektorjev: gre za potovanje o vzpostavljanju dolgoročnih odnosov z ranljivimi skupnostmi za oblikovanje novih modelov upravljanja, ki upoštevajo njihove potrebe in realnost.
Moderiranje: Marine Cornelis, Next Energy Consumer
Govorniki:

Arturo Zea, Fundacija za podnebje in energijo v Valencii
Jan Cieslar, energetski menedžer, Rožnov pod Radhoštěm (s Terezo McLaughlin Váňová)

Spoznajte govornika Artura Zea tako, da preberete najnovejši intervju z njim, v katerem raziskuje pot Valencie pri uresničevanju „pravice do (obnovljive) energije“ za vse.

Združenje EPEKA, so. p., podpirajo:
The post Webinar – Več kot le obnovljivi viri energije: Družbeni učinek souporabe energije appeared first on EPEKA.
Povezava do originalnega članka

Združimo se! Spodbujanje socialno vključujočega izobraževanja o podnebnih spremembah
2025-05-21 00:00 | Romska postaja Preradovičeva ulica Maribor, Upravna enota Maribor, 2000 Slovenia
21. maj 2025
Romska postaja, Gorkega 34, Maribor
Združenja EPEKA, socialno podjetje in Slovenski etnografskegi muzej (SEM) organizirata dogodek “Združimo se! Spodbujanje socialno vključujočega izobraževanja o podnebnih spremembah”.
Združeval bo izobraževalne in umetniške vsebine ter nas povezal z bogato dediščino tradicionalnih znanj. Izobraževalni del bo vseboval udeležence, ki bodo spoznavali štiri tematska področja.

Permakulturo in sonaravno vrtnarjenje.
Zeliščarstvo in uporaba zdravilnih rastlin.
Priprava tradicionalnih jedi.
Embalaža, recikliranje in trajnostna raba virov.

Dogodek bo zaključen s pokušino pripravljenih jedi, ki bodo povezale znanje in okus domače tradicije. Sledil bo umetniški del, namenjen aktivaciji telesa, spominov in izkušenj, z uporabo gledaliških tehnik, osebnih predmetov in fotografij. Udeleženci bodo povabljeni, da skozi gib, besedo in predmete oživijo spomine ter jih delijo z drugimi.
Zaključek dogodka bo zaznamovalo snemanje izbranih pripovedi, ki se bodo dotikale tradicionalnih praks:

pridelovanje vrtnih pridelkov,
nabiranje plodov v naravi
uporaba zelišč,
priprava domačih jedi in drugih spominov, povezanih z naravo in skupnostjo.

Dogodek je namenjen vsem generacijam – še posebej pa tistim, ki si želijo povezovanja, medgeneracijskega dialoga in poglabljanja znanj o trajnostnih praksah.

Združenje EPEKA, so. p., podpirajo:
The post Združimo se! Spodbujanje socialno vključujočega izobraževanja o podnebnih spremembah appeared first on EPEKA.
Povezava do originalnega članka

Severa Gjurin z zasedbo – Pomlad
2025-05-20 20:00 - 21:00 | Maribor center / Dvorana generala Maistra
Lent pred Lentom – ogrevanje za Festival Lent 2025!
Severa Gjurin, izjemna slovenska glasbenica in likovnica, ki je bila med drugim nominirana za Slovenko leta in že dve desetletji navdušuje s svojim prepoznavnim mehkim, a prodornim vokalom, se vrača na oder Narodnega doma Maribor.
S svojo zasedbo vrhunskih glasbenikov bo 20. maja 2025 v Narodnem domu Maribor predstavila novi avtorski album Pomlad. Težko pričakovani album, ki je izšel na vinilu (LP), CD-ju in digitalnih platformah, prinaša deset intimnih ter živahnih skladb, sestavljenih iz čutne lirike in bogatih ter hkrati minimalističnih aranžmajev.
Za album Pomlad je Severa poleg glasbe in besedil ustvarila tudi ilustracije, ki se kot vizualni element prepletajo z glasbeno vsebino. Glasbeni del je soustvarila s prepoznavnimi glasbeniki: Dejanom Lapanjo, Urošem Rakovcem, Danijelom Bogatajem, Žigo Golobom in Blažem Celarcem, s katerimi je posnela sedem pesmi. Osnovne posnetke so v živo ustvarili v studiu, da bi ujeli pristnost trenutka in posebne vibracije vsake skladbe. Z Galom Gjurinom, ki v zadnjih letih deluje med Slovenijo in Kanado, sta skupaj ustvarila skladbi Kamin in Sonce, ki na poseben način bogatita zvočno podobo albuma. Prvi singel, Hipi zamaknjen, spremlja videospot, ki odstira ozadje nastajanja in podpre igrivost pesmi.
Pričakujete lahko mirno glasbo, baladne in tudi živahnejše pesmi, a predvsem glasbo, ki vas bo spodbudila, da se ustavite. »Želela sem, da dobro vibrira. Meni je všeč, zato sem nasmejana.«
Vabljeni.

Povezava do originalnega članka

Umetnost je omara
2025-05-20 19:00 - 20:30 | f1d4b156-039f-42a0-b33a-8a73b112876a
Predstava, ki nas spomni, da je smisel skrit v absurdu. Veselje do gledališča pa skrito v omari.
Globalni svet dosega vrtoglave vrhove človeške neumnosti, nesmisla in etičnega razkroja. Razkroj vrednot je samoumeven in banalnost naših dni je postala navada. Temelj sodobnega sveta je absurd. In Harms je eden prvih absurdistov. Absurd v Harmsovi literaturi priča o nerazvidnem in nedoločljivem strahu, ki vsakdanjosti preti iz ozadja. Čista ljubezen do gledališkega izražanja. Pristno in iskreno. Poetično, komično, absurdno, kozmično.
Režija: Ivan Peternelj
Koprodukcija: Društvo za umetnost AVGUS, Slovensko mladinsko gledališče
Zasedba: Daša Doberšek, Janja Majzelj, Blaž Šef, Matija Vastl
Na harmoniju: Polona Janežič
Scenografa na odru: Gašper Tesner, Ivan Peternelj
Prevod: Drago Bajt
Izbor besedil: Ivan Peternelj
Dramaturgija: Jana Pavlič …
Trajanje: 70 minut
Po predstavi sledi pogovor z ustvarjalci.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Mesec mode v muzeju - Modni dialog z glasbo
2025-05-20 12:00 - 13:00 | Maribor center / Pokrajinski muzej Maribor, Grajska ulica 2, 2000 Maribor
Glasba in obleka: ženski liki v svetu meščanske glasbene kulture. Dialog z muzikologom dr. Markom Motnikom bodo vzpostavile dijakinje Konservatorija za glasbo in balet Maribor s samospevi in klavirskim recitalom.
Dogodek je del Meseca mode 2025 v Pokrajinskem muzeju Maribor z naslovom “MODA IN GLASBA”.
Muzikolog dr. Marko Motnik bo v razmisleku z naslovom Glasba in obleka: ženski liki v svetu meščanske glasbene kulture izpostavil »feminizacijo« glasbe v 19. stoletju, ki se je odražala tudi v oblačilni modi in glasbo kot vrednoto, ki je določala družbene meje in ugled.
Dialog z njim bodo vzpostavile dijakinje Konservatorija za glasbo in balet Maribor s samospevi in klavirskim recitalom. Glasbena izobrazba je bila v meščanski družbi 19. stoletja vrednota, ki je določala družbene meje, saj glasba ni bila dostopna vsakomur.
V 19. stoletju je mogoče opaziti vsesplošno „feminizacijo“ glasbe, kjer se je predanost umetnosti odražala tudi v oblačilni modi. Ni naključje, da je bil v središču zanimanja klavir, ob katerem so se mlade meščanke predajale ljubezni do glasbe.

Povezava do originalnega članka

Stiske iz omaric
2025-05-20 11:00 - 23:59 | Maribor center / Glavni trg
Ob evropskem tednu duševnega zdravja Narodni dom Maribor v sodelovanju z UNICEF Slovenija na Glavni trg v Mariboru postavlja 90 šolskih omaric z anonimnimi zgodbami otrok in mladih o duševnih stiskah.
Gre za nadaljevanje družbeno-ozaveščevalne kampanje Stiske iz omaric, ki ga je UNICEF Slovenija lansirali ob svetovnem dnevu duševnega zdravja oktobra lani v Ljubljani. Namen je normalizirati pogovore o čustvih in stiskah med otroki in mladimi. Potrebe otrok in mladih v Sloveniji ter sistem obravnave duševnega zdravja terjajo okrepitev podpornih storitev ter boljšo dostopnost in odzivnost sistema, zato nadaljujemo z aktivnostmi.
Kampanja je del dolgoročnega projekta o duševnem zdravju Kako se počutiš?, s katerim si UNICEF Slovenija prizadeva naslavljati sistemske vrzeli, destigmatizirati pogovor o duševnem zdravju, kot tudi krepiti kompetence pedagoškega osebja za usmerjeno delo z otroki za krepitev psihosocialne prožnosti. Kampanjo je s poslikavo omaric – svojo umetniško interpretacijo duševnih stisk otrok in mladih – podprl tudi svetovno priznani slovenski umetnik Evgen Čopi Gorišek.
Duševno zdravje otrok in mladih je namreč pomemben napovednik zdravja odraslih, saj se polovica vseh duševnih težav začne pred 15. letom starosti, 75 % vseh duševnih motenj pa se razvije do 25. leta starosti. Takojšnja obravnava je lahko ključna za nadaljnji potek bolezni. Pedagoški in mladinski delavci so preobremenjeni in preslabo opremljeni za prepoznavo stisk in regulacijo čustvenih stanj otrok. Zaznavamo tudi porast primerov medvrstniškega nasilja, slabih medvrstniških odnosov, poslabšanja skupinske dinamike v vrtcih in šolah ter porast asocialnih vedenj, kar vpliva na povečanje težav v vrtcih in šolah.
Vabimo vas, da se nam pridružite 20. maja ob 11. uri na Glavnem trgu v Mariboru, ko bomo simbolično odprli omarice. Tako bomo stiske otrok postavili vsem pred oči, ker ne smejo ostati skrite in se je o njih potrebno pogovarjati, saj je to prvi korak do rešitve.
Omarice bodo na ogled od 20. do 24. maja.
Več na www.unicef.si/kakosepocutis/stiske-iz-omaric

Povezava do originalnega članka

Predavanje: Vzroki za radikalizacijo mladih (moških)
2025-05-20 11:00 | PEKARNA MAGDALENSKE MREŽE
20. 5. 2025 ob 11.00, Pekarna Magdalenske mreže
Festival prostovoljstva v Mariboru

Predavanje: Vzroki za radikalizacijo mladih (moških)
V maju po vsej državi obeležujemo Nacionalni teden prostovoljstva, ki ga na nacionalnem nivoju koordinira Slovenska Filantropija. Organizacije mreže »Prostovoljstvo v Mariboru« tudi letos pripravljamo pestro dogajanje v okviru Festivala Prostovoljstvo v Mariboru, katerega namen je zahvala prostovoljkam_cem in prostovoljskim organizacijam za njihovo delo in srčnost ter promocija prostovoljstva v družbi.

Psiholog doc. dr. Žan Lep bo v svojem predavanju predstavil ključne razloge za vse večjo polarizacijo in radikalizacijo (mladih), ki smo ji priča v zadnjih letih, ter njune negativne posledice na različnih področjih življenja. Ugotavljali bomo, ali so za oba pojava krivi samo tehnologija in socialna omrežja, ali na radikalizacijo vplivajo tudi sistemski razlogi, ki poveličujejo tekmovalnost in denar, zanemarjajo pomen znanja ter poglabljajo neenakost in individualizacijo, ki družbene sisteme, kot sta šolstvo ali politika, odvezuje odgovornosti?

Doc. dr. Žan Lep

je socialni psiholog z Oddelka za psihologijo Univerze v Ljubljani. Poučuje predmete s področij socialne in ekonomske psihologije, v Centru za uporabno epistemologijo Pedagoškega inštituta pa raziskuje. Na fakulteti je vodja laboratorija za socialno psihologijo in politike, katedre za socialno psihologijo in namestnik predstojnice oddelka za psihologijo.

Na predavanje se prijavite do 16. 5. 2025 na info@pekarnamm.org.

Povezava do originalnega članka

Dan Afrike: Angata Fo & Seydou Yoni Kouyate
2025-05-19 20:00 - 22:00 | Maribor center / Atrij
Angata Fo verjame v karizmatičnost repetativnih malijskih tradicionalnih ritmov, subtilnega, a odločnega zvoka violine, afriških kitarskih rifov, zmešanih z jazzovskimi harmonijami.
Zasedba AngataFo je nastala iz želje igranju in poustvarjanju tradicionalnih afriških melodij, za katere je značilna pristnost, veselje do življenja, globoko doživljanje in zahtevna ritmika. Repertoar skupine vsebuje malijske, gvinejske, kenijske, senegalske tradicionalne melodije z avtorskimi aranžmaji, pa tudi avtorske skladbe. Zasedba Angata Fo verjame v karizmatičnost repetativnih malijskih tradicionalnih ritmov, subtilnega, a odločnega zvoka violine, afriških kitarskih rifov, zmešanih z jazzovskimi harmonijami.
Tokrat se jim bosta na odru pridružila iranski basist Behrang Azhdari in odlični Seydou Yoni Kouyate, multiinstrumentalist iz Slonokoščene obale. Igra koro (21-strunsko glasbilo), klaviature, tolkala, balafon itd. Rojen v glasbeni družini, mama je pevka in plesalka, oče kitarist, že od otroštva nastopa kot glasbenik in plesalec. Pri 17 se je iz rodne Slonokoščene obale podal v Bamako, glasbeno Meko Zahodne Afrike. Z edinstvenim glasbenim stilom na kori in klaviaturah se lahkotno sprehaja od večstoletne glasbene tradicije do sodobne urbane afriške glasbe. Od leta 2022 je član ansambla legendarnega Salifa Keite, Seydouju pa se neizogibno napoveduje tudi uspešna solo kariera.
Zaplesale bodo plesalke Plesne izbe Maribor pod vodstvom mentorice Dalande Diallo.

Povezava do originalnega članka

Dnevi knjige v Mariboru - preddogodki festivala
2025-05-19 09:00 - 2025-05-21 18:00 | Maribor
19.-22. maj, spletna izvedba
(NE)PISMENOST IN DRUŽBENA RAZSLOJENOST
Štiridnevno strokovno srečanje, ki ga organizira Center za spodbujanje bralne pismenosti v Mariborski knjižnici, bo potekalo preko Zoom aplikacije in bo združilo goste z različnih področij. Predavatelji bodo razpravljali o pomenu pismenosti za vključenost in skupnost, o pismenosti kot orodju družbenih sprememb ter o številnih drugih aktualnih temah. V času hitrih tehnoloških in družbenih sprememb postaja pismenost vse bolj kompleksna dejavnost. Nezadostna raven pismenosti pogosto vodi v družbeno izključenost, saj prizadene predvsem tiste, ki so zaradi socialnega porekla ali drugih okoliščin v slabšem položaju. (Ne)pismenost tako ni le pedagoški in andragoški izziv, temveč tudi etični, politični in ekonomski problem, ki odraža širše dogajanje v družbi. Sodelujejo Nika Šušterič, Veronika Tašner, Mirjam Milharčič Hladnik, Jerneja Stoviček, Tatjana Knapp, Nika Vizjak Pušlar, Katarina Klančnik Kocutar, Jera Ivanc in Nika Bezeljak, Anja Senekovič Korat, Vida Vončina, Zala Volčič, Andrea Garza Ponce de Leon, Barbara Pregelj, Dunja Marija Gabriel, Urška Breznik, Karolina Babič. Zasnova in moderiranje Andreja Erdlen, vodja Centra za spodbujanje bralne pismenosti in urednica revije Otrok in knjiga.
Produkcija in organizacija: Mariborska knjižnica. Urnik posveta s povezavami na dogodke je objavljen na spletni strani Mariborske knjižnice.

SREDA, 21. maj
18.00, KNJIGARNA BELETRINA MARIBOR
TONE PARTLJIČ IN VINKO MÖDERNDORFER: ZGODBE
Literarno gostovanje dveh uglednih književnikov, ki ju združuje ljubezen do literature, gledališča, filma in ljudi. In do zgodb. O teh se bo z njima pogovarjala odgovorna urednica pri Založbi Pivec Milena Pivec.
Organizira: Založba Pivec v soorganizaciji z Beletrino, knjigarno Maribor

Povezava do originalnega članka

Serija spletnih seminarjev Monday Talks: Onkraj običajnega poslovanja
2025-05-19 00:00 | Splet
19. maj 2025, ob 11. uri
Splet
Predstavniki Združenja EPEKA, socialno podjetje, se bodo udeležili spletnega seminarja iz serije Monday Talks: Onkraj običajnega poslovanja: kako sodelovati pri napredku lokalnega demokratičnega gospodarstva.
„Monday Talks – Onkraj običajnega poslovanja“ je tridelna serija, namenjena odprtju sodelovalnega in demokratičnega dialoga na Zahodnem Balkanu. S praktičnimi razpravami, interaktivnimi orodji in zgodbami o uspehu bomo raziskali, kako lahko kooperativno podjetništvo spodbudi trajnostno, demokratično in vključujoče lokalno gospodarstvo.
Ta pobuda je del programa #coops4devprogramme, ki ga skupaj vodita Cooperatives Europe in ALDA, in je v skladu s cilji Mednarodnega leta zadrug 2025, ki ga je razglasila Organizacija združenih narodov.
Zakaj se splača sodelovati?

Odkrijte, kako lahko zadruge spodbujajo družbene in gospodarske spremembe.
Naučite se neposredno iz uspešnih zadružnih projektov na področju turizma, podjetništva mladih in kulturne dediščine.
Navezujte stike z akterji iz zadružnega sektorja in sektorja lokalne demokracije.
Prispevajte k oblikovanju prihodnjih ukrepov na Zahodnem Balkanu.

Združenje EPEKA, so. p., podpirajo:
The post Serija spletnih seminarjev Monday Talks: Onkraj običajnega poslovanja appeared first on EPEKA.
Povezava do originalnega članka

Heroj 4.0 – Business as Usual
2025-05-18 20:00 | IntimniOder.GT22
IntimniOder.GT22
Heroj 4.0 – Business as Usual na festivalu Prestopi. Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 12 / 9 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Mesec mode v muzeju - Baročno slavje z modo in glasbo
2025-05-18 11:00 - 12:00 | Maribor center / Kino Partizan Maribor, Grajska ulica 5, 2000 Maribor
Vizualno – glasbeno doživetje
Ob Mednarodnem dnevu muzejev bomo v Pokrajinskem muzeju Maribor pozornost usmerili v obdobje baroka. Ob portretih plemičev in plemkinj v Viteški dvorani, ki se občinstvu kažejo v celopostavnih upodobitvah v oblačilih, kot jih je zapovedovala moda v baroku, se bodo z baročnimi glasbenimi stvaritvami predstavili dijaki Konservatorija za glasbo in balet Maribor.
GLASBENI PROGRAM:

Anja Kranjec, flavta, 2.l. Umetniške gimnazije ( UMG)
mentor: Valerija Kamplet
klavirska spremljava: Ivan Ferčič
Enja Leber, violina, 3.l. UMG
mentor: Peter Kuhar
Helena Urbanc, violina, 3.l. UMG
mentor: Vesna Čobal Marta
Godalni kvartet:
Helena Urbanc, violina, 3.l.
Enja Leber, violina, 3.l.
Katarina Čepin, viola, 3.l.
Maiia Hovorukha, violončelo, 2.l.
mentor: Sebastian Bertoncelj

Povezava do originalnega članka

Žička kartuzija odpira svoja vrata ob mednarodnem dnevu muzejev 2025
2025-05-18 10:00 - 18:00 | Okolica / Žička kartuzija
Žička kartuzija že tradicionalno, ob MEDNARODNEM DNEVU MUZEJEV, 18. maja, za obiskovalce odpira svoja vrata. Letos jih bo odprla v duhu praznovanja 860-𝘭𝘦𝘵𝘯𝘪𝘤e prihoda kartuzijanov v Dolino sv. Janeza Krstnika.
Ob mednarodnem dnevu muzejev vas vabimo na brezplačna vodena doživetja v Žički kartuziji. Ogledali si boste lahko samostan s pomočjo avdiovodnika ali v spremstvu izkušenih vodnikov. Poleg tega smo pripravili tudi posebna druženja z lokalnimi ponudniki, ki soustvarjajo bogato ponudbo Žičke kartuzije.
Program:

10:00 – Voden ogled Žičke kartuzije: Spoznajte vsakdanje življenje kartuzijanov.
11:00 – Voden sprehod po samostanskem vrtu: Majda Temnik iz Zeliščnega vrta Majnika bo predstavila zdravilna zelišča.
12:00 – Voden ogled s konservatorjem Matijo Plevnikom: Obvezne prijave na info@zickakartuzija.si.
13:00 – Predstavitev zeliščne lekarne: Družina Iršič vas bo popeljala skozi zgodovino in uporabo zdravilnih zelišč.
14:00 – Voden ogled Žičke kartuzije: Ponovitev dopoldanskega ogleda.
15:00 – Predstavitev lončarjenja: Rok Komel bo prikazal izdelavo lončarskih izdelkov.
16:00 – Voden ogled Žičke kartuzije: Zaključni ogled dneva.

V Gastužu, najstarejši gostilni na Slovenskem iz leta 1467, bodo na ta dan za obiskovalce pripravili posebne ugodnosti.
Več informacij: TUKAJ

Povezava do originalnega članka

[Galerija Media Nox] Mednarodni dan muzejev
2025-05-18 10:00 - 16:00 | Galerija Media Nox
KULTURNA ČETRT ŽIDOVSKA
MEDNARODNI DAN MUZEJEV
Nedelja, 18. maj 2025 // 10.00-16.00 // Galerija Media Nox
V nedeljo, 18. maja 2025, obeležujemo mednarodni dan muzejev, ki se mu pridružuje tudi naša Galerija Media Nox. Galerija bo, tako kot druge kulturne ustanove, združene v Kulturno četrt Židovska, ta dan odprta med 10. in 16. uro.

Čeprav je Galerija Media Nox ob nedeljah zaprta, bo tokrat v nedeljo. 18. maja 2025, odprta med 10. in 16. uro. S tem bomo v Mladinskem kulturnem centru obeležili Mednarodni dan muzejev, ki poteka v organizaciji Društva ICOM – slovenskega odbora Mednarodnega muzejskega sveta. Ta dan bodo med 10. in 16. uro odprte tudi vse ostale kulturne ustanove na Židovskem trgu, ki so skupaj z Galerijo Media Nox povezane v Kulturno črtrt Židovska.
V Galeriji Media Nox bo v tem času na ogled razstava TBD, katere avtorji so študenti Akademije za likovno umetnost in oblikovanje (ALUO) Univerze v Ljubljani: Žiga Kelenc, Ajda Podgorelec, Janez Škrlec in Neža Urbiha.
O RAZSTAVI TBD
Rdeča nit, ki povezuje razstavljajoče umetnike, je zanimanje za prepletanje stvarnega in duhovnega sveta človeške duševnosti in razmišljanja. Njihova dela, ki čisti slikarski medij pogosto preraščajo in se širijo tudi v prostor, so združitev stvarnih podob in domišljijskega sveta osebnih spominov, izkušenj, vtisov in včasih celo obsesij. Umetniki se razmerij moči, ki so v današnji družbi ustaljena in samoumevna, lotevajo tako, da na videz vsakdanje položaje obračajo in zamenjujejo. Nastala dela se zato na prvi pogled ne zdijo nenavadna, ob podrobnejši kontemplaciji pa počasi izvabijo občutke nelagodja. S tem želijo umetniki gledalce spodbuditi k razmišljanju o današnji družbi, ki prav tako pod skrbno negovano površino pogosto prikriva neprijetne in grde resnice.
O MEDNARODNEM DNEVU MUZEJEV
Mednarodni muzejski svet ICOM je leta 1977 izbral 18. maj za mednarodni muzejski dan, ki se vsa od takrat odvija širom sveta in javnost ozavešča o vlogi, ki jo imajo muzeji pri razvoju družbe. Cilj mednarodnega muzejskega dne je dvig zavesti, da so muzeji prostori kulturnih izmenjav, ki bogatijo kulturo in razvijajo medsebojno razumevanje, sodelovanje in mir med ljudmi.
Za leto 2025 je ICOM pripravil novo vizualno različico mednarodnega dne muzejev, ki letos poteka pod geslom »Prihodnost muzejev v hitro spreminjajočih se skupnostih« (The Future of Museums in Rapidly Changing Communities). Poudarja pomen muzejev v času globokih družbenih, tehnoloških in okoljskih sprememb, kjer se muzeji prilagajajo sodobnim izzivom in sooblikujejo prihodnost.

Povezava do originalnega članka

Nedeljske urice z živalmi za najmlajše
2025-05-18 10:00 - 11:30 | Okolica / Posestvo Valdek, Jarenina
Na vodenem ogledu posestva se bomo sprehodili po kmetiji in od blizu spoznali vse naše živalske prijatelje: konje, osle, lame, alpake, pujse in ostale živali.
Tokratno nedeljsko dopoldne je namenjeno otrokom do petega leta, ki bi se prišli z našimi oslički pocartat v družbi staršev. V uri in pol bomo počasi prehodili vse pomembnejše kotičke naše kmetije in veliko božali osličke, konjičke, lame, alpake in kozice.

Cena: 1 otrok + 1 starš: 15 eur
Družina: 20 eur
Trajanje: 1h 30 min, tempo je prilagojen najmlajšim

Prosimo za predhodne prijave, saj je število udeležencev omejeno.
Se vidimo v Jarenini!

Povezava do originalnega članka

Punce (Cure)
2025-05-17 21:00 - 22:30 | Maribor center / Amfiteater II. gimnazije Maribor
Kolektiv Igralke in Tjaša Črnigoj. 𝗗𝗼𝗸𝘂𝗺𝗲𝗻𝘁𝗮𝗿𝗻𝗮 𝗽𝗿𝗲𝗱𝘀𝘁𝗮𝘃𝗮 𝗼 𝘁𝗿𝗶𝗱𝗲𝘀𝗲𝘁𝗹𝗲𝘁𝗻𝗶𝗵 𝗱𝗲𝗸𝗹𝗲𝘁𝗶𝗵, 𝗻𝗷𝗶𝗵𝗼𝘃𝗶𝗵 š𝗲𝘀𝘁𝗱𝗲𝘀𝗲𝘁𝗹𝗲𝘁𝗻𝗶𝗵 𝗺𝗮𝗺𝗮𝗵 𝗶𝗻 𝗼𝘀𝗲𝗺𝗱𝗲𝘀𝗲𝘁𝗹𝗲𝘁𝗻𝗶𝗵 𝗯𝗮𝗯𝗶𝗰𝗮𝗵.
To je predstava o odraščanju, prvih spolnih izkušnjah in spolni vzgoji različnih generacij žensk. Kaj jim je pomenila izguba nedolžnosti? Koliko jih je bilo strah neželene nosečnosti? Kaj jih je pri odkrivanju spolnosti opolnomočalo?
Ob intimnem izkopavanju družinskih pripovedi se ustvarjalke soočajo tako s sramom in bolečino kot tudi z užitkom ter nas vabijo k razmisleku o stvareh, ki ne želijo ostati zamolčane.
Režija in dramaturgija: Tjaša Črnigoj
Avtorstvo: Sendi Bakotić, Ana Marija Brđanović, Tjaša Črnigoj, Anja Sabol, Tijana Todorović, Vanda Velagić
Zasedba: Sendi Bakotić, Ana Marija Brđanović, Anja Sabol, Vanda Velagić
Po predstavi Babice so Punce drugo sodelovanje med Igralkami in režiserko Tjašo Črnigoj.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Tokrat bo v ospredju konoplja – rastlina, zaradi katere je nastalo celotno posestvo.
2025-05-17 19:00 - 22:00 | Okolica / Fontana vin – Vodole, Vodole 2, 2229 Malečnik
Tokrat bo v ospredju konoplja – rastlina, zaradi katere je nastalo celotno posestvo. Bogdan Mak vam bo predstavil njen pomen za okolje, njeno vsestransko uporabnost in izdelke, ki jih pridelujejo in predelujejo na Posestvo SONČNI RAJ
Brezplačne degustacije:– Čaji, sirupi, CBD kapljice, mazila, olja– Posebni napitki in prvo konopljino vino na svetu
420swing koktajli bodo poskrbeli za pravo vzdušje s prijetnimi swing ritmi.
Kulinarična poslastica v živo:Ob večernih urah bo Bogdan Mak pripravil konopljine testenine v sirovi omaki s semeni in tartufi.Cena promocijske porcije: 5,90 €
Lokacija: VodolePridite, okušajte, raziskujte in uživajte v popolnem zelenem doživetju!

Povezava do originalnega članka

Vinski kviz z degustacijo
2025-05-17 17:30 | Maribor center / Vinag
Prvi vinski kviz
V Vinagovi vinoteki pripravljamo naš prvi vinski kviz, zasnovan po vzoru priljubljenih pub kvizov, vendar s poudarkom na vinski tematiki. Udeleženci se bodo lahko preizkusili v znanju o vinih, hkrati pa bo med kvizom potekala prikrita degustacija izbranih vin.
Tekmovati je mogoče v ekipah do šestih oseb, prijavnina pa znaša 2 € na osebo in se poravna na dogodku.
Prijave zbiramo preko obrazca na spletu ali preko e-pošte in telefona, pri čemer zadostuje le ime ekipe, število članov in kontaktni e-mail.
Dogodek bo izveden na terasi, če bo vreme dopuščalo, sicer pa se bomo preselili v degustacijsko dvorano.

Povezava do originalnega članka

Vinski kviz z degustacijo
2025-05-17 17:30 | Vinski kviz z degustacijo

Pomlad na Pohorski tržnici: Beer, Burger & Fun
2025-05-17 15:00 - 22:00 | Okolica / Pivola 90a, 2311 Hoče
Pridružite se dogodku “Beer, Burger & Fun” 17. maja 2025 na Pohorski tržnici! Čakajo vas craft piva, slastni burgerji, glasba in sproščeno druženje. Vstop prost, dobra volja obvezna!
V soboto, 17. maja 2025, vabljeni na spomladansko izdajo priljubljenega dogodka Beer, Burger & Fun, ki bo od 15. ure dalje potekal na Pohorski tržnici. Pripravite se na pester kulinarični dan, kjer bodo v ospredju domača craft piva lokalnih mikropivovarjev in slastni burgerji za vse okuse.
Poleg bogate izbire hrane in pijače bo za glasbeno spremljavo poskrbel DJ, ki bo ustvaril sproščeno in energično vzdušje. Dogodek je odlična priložnost za druženje s prijatelji, spoznavanje novih ljudi ter okušanje novih pivskih in kulinaričnih specialitet. Pridite, klepetajte, okušajte in uživajte v prijetnem pomladnem popoldnevu.
Vstop je brezplačen, dobra volja pa obvezna!

Povezava do originalnega članka

Animoku otaku kaisho 5/2025
2025-05-17 15:00 - 22:00 | Kulturni inkubator
Sobota, 17. maj 2025 // 15.00-22.00 // Kulturni inkubator
Skupaj z društvom Animoku v soboto, 17. maja, 2025, med 15. in 22. uro vabimo v Kulturni inkubator na geekovski dogodek Animoku Otaku Kaisho 5/2025. Kot običajno je vstop na dogodek brezplačen, samo v primeru obiskovalcev, ki še niso dopolnili 13. leta starosti, je priporočljivo, da se dogodka udeležijo v spremstvu staršev ali odgovornega skrbnika.
Posebni gost tokratnega dogodka bo štajerski založnik družabnih iger Nektar Games, ki bo predstavil namiznico Osvoji Olimp (Conquer Olympus). Obiskovalcem bodo najprej predstavljena pravila, nato pa se bodo v igri lahko tudi preizkusili. Tudi tokrat se bo na dogodku pridružila spletna trgovina druzabneigre.si, ki bo predstavila namiznico Sky Team, pri kateri gre za zanimivo igro za dva igralca, na voljo pa bodo tudi nekatere druge namizne igre iz njihove ponudbe, ki jih bo mogoče kupiti.
Na tokratnem dogodku bomo poskusno izvedli tudi poseben projekt, ki ga društvo Animoku pripravlja v sodelovanju z MKC Maribor, in sicer Cosplay Fotostudiu. Tako ste cosplayjerji vabljeni, da izpolnite prijavni obrazec ter se pridružite in pomagate omogočiti nadaljnji razvoj projekta, saj se trenutno še zbirajo predlogi in ideje, kaj še spremeniti in dopolniti, da bo fotografska izkušnja čim boljša. Je pa fotostudio samo del tega projekta, tako da se bo ideja v prihodnje še malce razširila.
Udeleženci dogodka bodo lahko igrali tudi druge družabne igre, kot so Munchkin, Ticket to Ride, Exploding Kittens, Cards Against Humanity, Jenga, Takenoko idr. Na voljo bo tudi kotiček za video igre, na primer igranje na taiko bobne v igri Taiko no Tatsujin: Rhythm Festival ali Super Smash Bros. Ultimate. Vsi pevski navdušenci pa se bodo lahko ponovno predali pevskim užitkom v karaokah UltraStar Deluxe.
Se vidimo!

Povezava do originalnega članka

Dan odprtih kleti Občine Duplek
2025-05-17 13:00 - 22:00
Občina Duplek in dupleški vinarji vabijo na dan odprtih kleti, ki bo v soboto, 17. maja, med 13. in 22. uro. Na devetih lokacijah boste lahko okušali vina lokalnih vinarjev ter doživeli pristno gostoljubje.
Občina Duplek vas skupaj z dupleškimi vinarji vabi na dan odprtih kleti, ki bo v soboto 17. maja med 13. in 22. uro. Spoznajte dupleške vinarje, uživajte v žlahtnih kapljicah na kar devetih lokacijah in naj vas očara pristno gostoljubje!
Degustacijski del bo potekal med 13.00 in 19.00, zaključni koncert vokalne skupine Sonus bo pri cerkvi v Zgornji Koreni.
Sodelujoči:

Vinogradništvo Pulko
Vinogradništvo Kurnik
Vinogradništvo Slanič
Vinogradništvo Simonič
Vinogradništvo Polanec
Hiša vin Kokol

Vinarji:

Bojan Pravdič,
Peter Zajc in
Vinko Beber

Za pokušino vin potrebujete vinski kozarec, ki ga lahko po ceni 20 EUR kupite pri katerem koli ponudniku. Ob nakupu prejmete tudi zemljevid lokacij, ki vam bo v pomoč pri raziskovanju. Kozarec je vstopnica za degustacijo treh vzorcev vin pri vsakem od vinarjev, na voljo bodo tudi prigrizki.

Povezava do originalnega članka

Spominski dan MOM: 34. spominski pohod
2025-05-17 11:00 | vojaski-muzej-slovenske-vojske_kadetnica_maribor_pohorje_slovenija_slovenia_arhiv-kadetnica-2-1
Turistično-kulturno društvo Pekre v sodelovanju z Mestno občino Maribor vljudno vabi vse občane, obiskovalce in prijatelje Maribora na tradicionalni 34. spominski pohod, ki bo potekal v soboto, 17. maja 2025, s pričetkom ob 11. uri.
Pohod se bo začel pri Izobraževalnem centru (IC) Bezjakova ulica 131 in vodil do Vojašnice generala Maistra (VGM) ter nazaj.
Program dogodka:

Prihod pohodnikov: od 9.00 do 10.30
Ob 10.00: posaditev spominskih vrtnic
Ob 11.00: kratka proslava pred IC Pekre
Po proslavi: začetek pohoda do VGM, kjer bo poskrbljeno za malico. Udeleženci si bodo lahko ogledali nogometni turnir »Jožeta Škofa« ter vojaško tehniko v okviru Dneva odprtih vrat VGM.
Ob 15.30: povratek iz VGM do IC Pekre
Ob 18.00: svečana proslava v organizaciji Mestne občine Maribor

Dogodek je namenjen ohranjanju spomina na prelomne pekrske dogodke in izkazovanju spoštovanja do poguma, ki je tlakoval pot slovenske samostojnosti.
Vabljeni, da se pridružite in skupaj obudite spomine na pomembno poglavje naše zgodovine.
Povezava do originalnega članka

Ustvarjalna sobota: Svet 3D printanja
2025-05-17 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

Spominski dan MOM: 34. spominski pohod
2025-05-17 11:00 | Spominski dan MOM: 34. spominski pohod
